Μπάμπα Ράχμαν

Ο **Αμπντούλ Ράχμαν Μπάμπα** (γεννημένος στις 2 Ιουλίου 1994), γνωστός και ως **Μπάμπα Ράχμαν**, είναι Γκανέζος επαγγελματίας ποδοσφαιριστής, ο οποίος αγωνίζεται ως αριστερός αμυντικός για τον ΠΑΟΚ και την Εθνική ομάδα της Γκάνας.

Ξεκινώντας την καριέρα του στην Dreams FC, έπαιξε στη Πρέμιερ Λιγκ της Γκάνας με την φανέλα της Ασάντε Κοτόκο. Το 2012, μετακόμισε στην Μπούντεσλιγκα για λογαριασμό της Γκρόιτερ Φυρτ, όπου αγωνίστηκε δύο σεζόν. Στη συνέχεια έπαιξε για την Άουσμπουργκ, προτού ενταχθεί στην Τσέλσι το 2015 έναντι 14 εκατομμυρίων λιρών.

Ο Ράχμαν έκανε το διεθνές του ντεμπούτο το 2014 και ήταν μέρος της ομάδας που έφτασε μέχρι τον τελικό του Κύπελλο Εθνών της Αφρικής του 2015.

## Πρώιμη ζωή
Ο Αμπντούλ Μπάμπα Ράχμαν γεννήθηκε στις 2 Ιουλίου του 1994 στο Ταμαλέ στην Βόρεια Περιφέρεια της Γκάνα. Έκανε τα πρώτα του βήματα στο ποδόσφαιρο με την τοπική ομάδα του Ταμελέ, τους "Young Meteors Tamale" παίζοντας για αυτούς από το 2004 έως το 2010, πριν ενταχθεί στην Dreams FC, έναν σύλλογο που εδρεύει στην Άκκρα (πρωτεύουσα της Γκάνας), στην ηλικία των 16 ετών.

## Καριέρα σε συλλόγους

### Γκάνα
Ο Ράχμαν ξεκίνησε την καριέρα του στην Dreams FC της δεύτερης κατηγορίας της Γκάνας. Μετά από συνεχείς εντυπωσιακές επιδόσεις, μετακινήθηκε ως δανεικός στην Ασάντε Κοτόκο, στην πρώτη κατηγορία της Γκάνας για μία σεζόν. Με την Ασάντε Κοτόκο, κατέκτησε το πρωτάθλημα για την σεζόν 2011-2012.

Για την σεζόν 2012, ο Ραχμάν ήταν φιναλίστ για το βραβείο "Αποκάλυψη της σεζόν" του πρωταθλήματος, χάνοντάς το τελικά από τον Τζόσουα Ονίνκου. Όντας ανερχόμενο ταλέντο, ο παίκτης συνδέθηκε με κορυφαίους συλλόγους του ευρωπαϊκού ποδοσφαίρου, καθώς έγιναν σοβαρές έρευνες για τον παίκτη από την Μάντσεστερ Σίτι και την Άρσεναλ της Πρέμιερ Λιγκ και την Πάρμα της Σέριε Α.

### Γερμανία
αριστερά|μικρογραφία|Ο Ραχμάν με τον Γκρόιτερ Φύρτ το 2012|169x169εσ
Ο Ράχμαν υπέγραψε τελικά στην Γκρόιτερ Φυρτ και μετακόμισε στην Γερμανία για λογαριασμό της, στις 12 Ιουνίου του 2012. Ο Ράχμαν δήλωσε ότι η απόφασή του να ενταχθεί στην Φύρτ ήταν επειδή η ομάδα του προσέφερε τις καλύτερες συνθήκες για να αναπτύξει την καριέρα του. Στο ντέρμπι εναντίον της Νυρεμβέργης στις 11 Αυγούστου του 2014, ο Μπάμπα Ράχμαν σημείωσε τα πρώτα του δύο γκολ για την Γκρόιτερ Φυρτ σε μια εντός έδρας νίκη με 5-1. Την επόμενη ημέρα, υπέγραψε με την Άουσμπουργκ, με τον παίκτη να παραμένει στην Μπούντεσλιγκα.

Την σεζόν 2014-15, ο Ράχμαν, στην Άουσμπουργκ, σημείωσε 108 τάκλιν, περισσότερα από οποιονδήποτε άλλο παίκτη στη Μπούντεσλιγκα εκείνη τη σεζόν. Χρησιμοποιώντας πτυχές της δύναμής και του ρυθμού του, κατάφερε να κερδίσει 90 από τα 108 τάκλιν, φτάνοντας σε ποσοστό επιτυχίας της τάξης του 83%. Εκείνη την σεζόν, ο Ραχμάν είχε επίσης 83 κοψίματα και κέρδισε 80 μπάλες στον αέρα.
μικρογραφία|Ο Μπάμπα Ράχμαν παίζει για την Τσέλσι το 2016|180x180εσ

### Τσέλσι

#### Σεζόν 2015-16
Στις 16 Αυγούστου του 2015, ο Ράχμαν υπέγραψε πενταετές συμβόλαιο με την Τσέλσι, με το ποσό μεταγραφής να κυμαίνεται από 14 έως 22 εκατομμύρια λίρες. Έκανε το ντεμπούτο του με την Τσέλσι στις 16 Σεπτεμβρίου, στα πλαίσια του ΟΥΕΦΑ Τσάμπιονς Λιγκ, παίζοντας και τα 90 λεπτά του αγώνα σε μια εντός έδρας νίκη με 4-0 επί της Μακάμπι Τελ Αβίβ. Έκανε το ντεμπούτο του στην Πρέμιερ Λιγκ σε μια εντός έδρας νίκη της ομάδας του με 2-0 εναντίον της Άστον Βίλα στις 17 Οκτωβρίου. Έπαιξε στο αριστερό φτερό της άμυνας σε διάφορα παιχνίδια, συμπεριλαμβανομένης και της νίκης με 2-1 επί της Ντιναμό Κιέβου στα πλαίσια του Τσάμπιονς Λιγκ.

Στις 27 Φεβρουαρίου, ο Ράχμαν έκανε ένα λάθος που επέτρεψε στον Σέιν Λονγκ της Σαουθάμπτον να σκοράρει στο 42ο λεπτό.

#### Σάλκε 04 (δανεισμός)
μικρογραφία|Ο Μπάμπα παίζει για την Σάλκε το 2018|168x168εσ
Στις 2 Αυγούστου του 2016, η Σάλκε επιβεβαίωσε ότι ο Ράχμαν επιστρέφει στην Μπούντεσλιγκα με την μορφή δανεισμού, αφού δεν είχε εντυπωσιάσει τον νέο προπονητή της Τσέλσι, Αντόνιο Κόντε. Ο Ραχμάν πήρε τον αριθμό 14 για την επόμενη σεζόν. Υπογράφηκε από τον πρώην τεχνικό της Άουσμπουργκ, Μάρκος Γουέιντζερλ. Ο Ράχμαν είπε στην τοπική εφημερίδα *Ruhr Nachrichten* ότι ο Κόντε τον συμβούλεψε να φύγει δανεικός επειδή προτιμούσε περισσότερο αμυντικογενής παίκτες από αυτόν.

Ο Ράχμαν έκανε το ντεμπούτο του για την ομάδα του Γκελσενκίρσεν στις 20 Αυγούστου, παίζοντας ως εξτρεμ αντί για μπακ, σε μια νίκη της Σάλκε με 4-1 επί της Βίλινγκεν στον πρώτο γύρο του Κυπέλλου Γερμανίας. Έκανε το ντεμπούτο του στο πρωτάθλημα, στις 27 Αυγούστου, αντικαθιστώντας τον Σέαντ Κολάσινατς στο 62ο λεπτό της αναμέτρησης, σε μια ήττα της ομάδας του με 1-0 από την Άιντραχτ Φρανκφούρτης την πρώτη αγωνιστική της σεζόν. Ο Ράχμαν σκόραρε το πρώτο του γκολ για την Σάλκε στις 15 Σεπτεμβρίου και το μοναδικό του αγώνα, σε μια νίκη της ομάδας του επί της Νις για το Γιουρόπα Λιγκ.

Τον Ιανουάριο του 2018, ο Ραχμάν εντάχθηκε στην Σάλκε ως δανεικός για δεύτερη φορά, συμφωνώντας σε συνεργασία 18 μηνών έως το καλοκαίρι του 2019.

#### Ρένς (δανεισμός)
Τον Ιανουάριο του 2019, επέστρεψε νωρίς στην Τσέλσι και αμέσως παραχωρήθηκε εκ νέου δανεικός στην Ρένς μέχρι το τέλος της σεζόν.

#### Μαγιόρκα (δανεισμός)
Στις 2 Σεπτεμβρίου 2019, την τελευταία μέρα της μεταγραφικής περιόδου, ο Ράχμαν παραχωρήθηκε δανεικός μέχρι το τέλος της σεζόν, αυτή τη φορά στην νεοφώτιστη ομάδα της Λα Λιγκα, Μαγιόρκα.

#### ΠΑΟΚ (δανεισμός)
Στις 30 Ιανουαρίου του 2021, ο Ράχμαν δόθηκε δανεικός στον ΠΑΟΚ για το υπόλοιπο της σεζόν 2020-21.  Έκανε το ντεμπούτο του στο ελληνικό πρωτάθλημα σε ένα παιχνίδι εναντίον της Λαμίας στις 20 Φεβρουαρίου, σημειώνοντας το πρώτο γκολ του αγώνα σε μια νίκη με 4-0, στέλνοντας την ομάδα στην 2η θέση της βαθμολογίας. Εκείνη την χρονιά, στέφθηκε κυπελλούχος Ελλάδος με την ομάδα της Θεσσαλονίκης. Στον τελικό, ο ΠΑΟΚ αντιμετώπισε τον ΟΣΦΠ και τον κέρδισε με σκορ 2-1. Ο Μπάμπα αγωνίστηκε για 95', όταν και αντικαταστάθηκε από τον Ενέα Μιχάι.

#### Ρέντινγκ (δανεισμός)
Στις 27 Αυγούστου του 2021, ο Ράχμαν εντάχθηκε στην Ρέντινγκ ως δανεικός. Έκανε το ντεμπούτο του για την ομάδα εναντίον των Κουίνς Παρκ Ρέιντζερς στις 10 Σεπτεμβρίου. Στις 31 Αυγούστου τυ 2022, ο Ραχμάν ξαναπήγε στο Ρέντινγκ εκ νέου ως δανεικός με διάρκεια μιας σεζόν.

### ΠΑΟΚ
Στις 10 Ιουλίου του 2023, ο Ράχμαν έφυγε από την Τσέλσι μετά από οκτώ χρόνια. Υπέγραψε συμβόλαιο δύο ετών με επιλογή ανανέωσης ενός έτους στον ΠΑΟΚ. Ήταν ο βασικός αριστερός αμυντικός της ομάδας για όλη την σεζόν 2023-2024. Στην πρώτη χρονιά της δεύτερης θητείας του με τον δικέφαλο του βορρά, έφτασε στην κατάκτηση του πρωταθλήματος, με τον ίδιο να συμβάλει στην ομάδα για όλη την χρονιά, προσφέροντας συνολικά 6 γκολ και 4 ασίστ. 

## Διεθνής καριέρα
Ο Ράχμαν δεν έχασε λεπτό από τα παιχνίδια της Γκάνας στο Κύπελλο Εθνών Αφρικής του 2015 που διεξήχθη στην Ισημερινή Γουινέα, κάνοντας την κούρσα από την οποία σκόραρε ο Αντρέ Αγιού εναντίον της Νότιας Αφρικής για να κερδίσει την πρωτιά του τρίτου ομιλου. Στον τελικό εναντίον της Ακτής Ελεφαντοστού, ο Ράχμαν ευστόχησε στην διαδικασία των πέναλτι, αλλά η ομάδα του έχασε με 9-8.

Ο Μπάμπα Ράχμαν επιλέχθηκε για την τελική 26άδα της Γκάνας στο Παγκόσμιο Κύπελλο του 2022 και σημείωσε μια ασίστ κατά το πρώτο παιχνίδι της ομάδας του εναντίον της Πορτογαλίας.

## Προσωπική ζωή
Ο Ράχμαν έχει το "Baba" στο πίσω μέρος του φανέλας του, το όνομα του πατέρα του που υποστήριζε την Τσέλσι. Τον Μάιο του 2016, ο Ράχμαν παντρεύτηκε την παιδική του φίλη, τη Σέλμα, στην πατρίδα τους, την Ταμάλε, στη βόρεια Γκάνα. Ο Ράχμαν άρχισε να προσφέρει φιλανθρωπικό έργο στην πατρίδα του, την Ταμάλε, ενώ έπαιζε στην Ευρώπη. Το 2021, δώρισε υλικά και εξοπλισμό ποδοσφαίρου στην πρώην σχολή του και στην Μονάδα Νεολαίας Tamale για να βοηθήσει τους ανερχόμενους αθλητές του βορείου τμήματος της Γκάνας.

## Στατιστικά καριέρας

### Σε συλλόγους

### Διεθνές

## Διακρίσεις

### Σε συλλόγους
**Ασάντε Κοτόκο**

* Πρωτάθλημα Γκάνας: 2011-12

**ΠΑΟΚ**

* Πρωτάθλημα Ελλάδος: 2023-24 
* Κύπελλο Ελλάδας: 2020-21

### Εθνική
**Γκάνα**

* Κύπελλο Εθνών Αφρικής (φιναλίστ): 2015

## Παραπομπές

## Εξωτερικοί σύνδεσμοι

* 

Κατηγορία:Αμυντικοί ποδοσφαιριστές
Κατηγορία:Γκανέζοι ποδοσφαιριστές
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές Κυπέλλου Εθνών Αφρικής 2015
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ρέντινγκ ΦΚ
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΡΚΝ Μαγιόρκα
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σταντ ντε Ρενς
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές ΦΚ Άουγκσμπουργκ
Κατηγορία:Ποδοσφαιριστές Γκρόιτερ Φυρτ
Κατηγορία:Ποδοσφαιριστές Εθνικής Γκάνας Κ20
Κατηγορία:Ποδοσφαιριστές Εθνικής Γκάνας
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Ισπανία